229 ATT DWAR SELF GĦALL-IŻVILUPP Biex jawtoriżża u jirregola self li jsir għal finijiet li għandhom x’jaqsmu mal-iżvilupp ekonomiku. L-ATT X VII tal-1972, kif emendat bl-Atti XXXV tal-1973, XIII tal-1983 u XII tal-1988; u bl-Avviż Legali 411 tal-2007. L-ATT X VII tal-1972, kif emendat bl-Atti XXXV tal-1973, XIII tal-1983 u XII tal-1988; u bl-Avviż Legali 411 tal-2007. 1. It-titolu fil-qosor ta’ dan l-Att huwa l-Att dwar Self għall-Iżvilupp. 2. Setgħa li jsir self. Emendat: XXXV.1973.2; XIII.1983.5 XII.1988.2; A.L.411 XIII.1983.5; tal-2007. (1) Bla ħsara għad-disposizzjonijiet ta’ dan l-Att, il-Gvern ta’ Malta jista’, bi ftehim jew skont ftehim milħuq ma’ Gvern ta’ kull pajjiż ieħor, jew ma’ kull organizazzjoni, fond jew istituzzjoni oħra internazzjonali jew barranija, jissellef somom ta’ flus li b’kollox ma jkunux iżjed mill-ammont li jikkorrispondi għal tmienja u ħamsin miljun, mitejn u erbgħa u tletinelf, tliet mija uerbgħa u tletineuro usitta u disgħ in ċenteżmu (58, 234, 334.96) jew dik is-somma ogħla li l-Kamra tad-Deputati tista’ minn żmien għal żmien tistabbilixxi b’riżoluzzjoni. (2) Kull self magħmul bl-awtorità ta’ dan l-Att ikun skont dawk il-pattijiet, kondizzjonijiet u modalitajiet li jiġu miftehma bejn il-Gvern ta’ Malta u l-Gvern, l-organizazzjoni, il-fond jew l-istituzzjoni oħra li tagħti s-self. 3. Skop tas-self. Kull somma li tissellef bl-awtorità ta’ dan l-Att għandha tiġi approprjata uwżata- (a) biex jitħalla s infieq li għandu x’jaqsam mal-iżvilupp tal-ekonomija ta’ Malta, li jkuninfieq awtorizzat b’Att ta’ Approprjazzjoni jew addebitat lill-Fond Konsolidat b’xi liġi oħra li f’dak iż-żmien tkun fis-seħħ; jew (b) għal kull skop ieħor approvat b’riżoluzzjoni mill-Kamra tad-Deputati. 4. Is-self ikun debitu għad-dħul ġenerali. Il-kapital ta’ kull self magħmul bl-awtorità ta’ dan l-Att, u l-imgħax li għandu jitħallas fuq u, ikunu addebitati lill-Fond Konsolidatu għandhom jitħallsu mid-dħul ġenerali u mill-attiv tal-Gvern ta’ Malta li qegħdin hawnhekk jiġu approprjati għalhekk.